NaiveNeuron/SloPal huggingface dataset:
Baška, Jaroslav, poslanec NR SR (2020-03-24):
Ďakujem veľmi pekne. Pán poslanec Kuffa, presne, máte pravdu, je to prílišný zásah do súkromia. A vždy, keď sa menila legislatíva tak, že sa viac otvorila k tomu, aby niektoré orgány, ktoré sú na to zo zákona určené, mohli sledovať, odpočúvať alebo riešiť časť, alebo dostať sa k časti telekomunikačného tajomstva, tak to bol vždy problém. Aj dnes bolo spomenuté viackrát prípady z minulosti, kedy bola aj Vojenská spravodajská služba zneužitá na protizákonné odposluchy, využívanie telekomunikačného tajomstva a ďalších. Načo sú hygiene dáta z telekomunikačného tajomstva pod bodom b) a c)? Prevádzkové údaje. Načo sú im telefónne čísla, hygiene, obchodné meno, sídlo právnickej osoby, obchodné meno, miesto podnikania fyzickej osoby, podnikateľa, osobné údaje fyzickej osoby, meno, priezvisko, titul, adresa trvalého pobytu a tak ďalej. Prečo nestačia len lokalizačné údaje? Pán poslanec Kuffa má pravda. Pani ministerka, mali by ste tento celý čl. IV vyhodiť z tohto zákona, pretože sú tam aj dobré veci. A bavíme sa celý čas o tomto zákone, práve o tomto spornom čl. IV. Pani ministerka, navrhujem inú vec. To tu dnes vôbec nepadlo. Patrí to pod rezort ministerstva spravodlivosti a dobre viete, že sa investovalo veľmi veľa miliónov do tzv. tých náramkov na domáce väzenie. Prečo neprídete s takýmto návrhom, využiť tieto technológie práve pre týchto ľudí, ktorí majú byť v domácej karanténe? Úplne jednoduchá vec. Treba tú technológiu zobrať, oprášiť, spraviť k tomu legislatívu, že sa to dá použiť aj na túto karanténu, na toto domáce väzenie vlastne to je. A takýmto spôsobom tých ľudí monitorovať. Nie cez telekomunikačné tajomstvo a cez telekomunikačných operátorov. Alebo druhú vec, urobte to ako trestný čin ako v Maďarsku. Proste šírenie koronavírusu.
Grendel, Gábor, podpredseda NR SR (2021-09-22):
S faktickou poznámkou ešte pán poslanec Miroslav Suja.
Kaliňák, Robert, podpredseda vlády a minister vnútra SR (2014-07-03):
Nie, myslím si, že všetky tieto otázky naznačujú predovšetkým to, že konsolidácia, ktorú sme úspešne podstúpili v posledných dvoch rokoch, a naozaj zásadný súboj s daňovými únikmi, na ktoré sa tu chystalo mnoho vlád pred nami, donieslo svoje ovocie, a slovenský štátny rozpočet, čo predovšetkým asi ťažko ocenia niektorí opoziční poslanci, ale podľa môjho názoru to rozhodne ocenia investori, ktorí poskytujú Slovensku najnižšie pôžičky, z čoho vyplývajú veľmi nízke hypotéky. Iste viete, že sme opäť prelomili rekord v bankách v počte mladých, ktorí si zobrali hypotekárne úvery, tak toto všetko sa musí prejaviť aj na reálnej životnej úrovni občanov. A práve preto existuje tento nový sociálno-ekonomický balíček. Ďakujem pekne za pozornosť. (Potlesk.)
Pročko, Jozef, poslanec NR SR (2023-12-19):
Nechaj ma, prosím ťa, môžem? Ľubo, ja mu chcem naložiť. Mladý Kaliňák, ktorý dostal od strýka byt a je z neho veľký politik, tento človek, čo v živote nič nedokázal, v živote nič nedokázal, od strýka dostal byt a je z neho veľký politik. Celé Česko si z neho robí hanbu, lebo toto je poradca, on je tak mediálne odborne zdatný... (Prerušenie vystúpenia predsedajúcim.)
Hrnčiar, Andrej, podpredseda NR SR (2018-06-13):
Aha, aha, aha. Dobre, takže zapnite pána poslanca Jurzycu a pán Krajčí bude reagovať potom.
Grendel, Gábor, podpredseda NR SR (2020-04-22):
Pán poslanec Tomáš.
Kuriak, Milan, poslanec NR SR (2022-05-25):
Pán predseda, keďže sme odhlasovali body zo spoločnej správy a hlasovali sme aj o podaných pozmeňujúcich a doplňujúcich návrhoch, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Bugár, Béla, podpredseda NR SR (2018-02-07):
Pani poslankyňa Grausová.
Sárközy, Irén, poslankyňa NR SR (2019-01-30):
Takto. Štátny fond rozvoja bývania poskytoval podporu pre manželov. Táto podpora je pre mladomanželov. Určite treba myslieť aj na ostatných. Ja s tým súhlasím, ani nehovorím, že v inom zákone. Je možné, že v tomto zákone a treba rozšíriť oprávnených a môžu to byť aj rodiny s deťmi. Teda ako nezosobášený pár s deťmi. Ale v prvom kroku sme vychádzali z oprávnených a je to naozaj mladomanželská podpora pre mladých manželov. Takže toto je účel, ktorý sme tu posilnili a rozšírili sme okruh, na aké účely je možné použiť tie finančné prostriedky. Takže, áno, v tomto prípade ide o mladých manželov, za určitých podmienok dostanú takúto podporu. Ale pre budúcnosť, samozrejme, uvažujeme a treba vymyslieť. Inšpirovali sme sa legislatívou Českej republiky. Priznám sa, že tam sú ešte aj iné veci, s ktorými by sme sa mohli inšpirovať a budeme sa snažiť a pripravíme legislatívu a budeme myslieť aj na ostatné skupiny, ktoré naozaj sú tiež odkázané na podporu a pomoc. Ďakujem.
Pčolinský, Peter, poslanec NR SR (2017-11-30):
Ďakujem pekne. Na rozdiel od pána kolegu Baránika ja osobne si myslím a takisto môžem hovoriť aj za náš klub, my určite zahlasujeme za tento zákon, pretože som presvedčený, že ten zákon je dobrý a v prvom rade chráni to, aby obce a mestá mohli zabezpečiť bez nejakých problémov dodávku vody, tepla a všetkých vecí, ktoré sú potrebné na normálne fungovanie domácností. Tak ako bolo tu už spomenuté, kľudne, nech exekútori berú autá, nech berú telefóny a neviem čo, ale tieto, by som povedal, že strategické, tieto strategické prvky infraštruktúry každej obce a mesta by mali byť takýmto spôsobom chránené. Ďakujem.
Mojš, Milan, poslanec NR SR (2013-10-17):
Ďakujem. Vážený pán predsedajúci, vážený pán minister, páni poslanci, dovoľte mi, aby som v zmysle zákona o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 711), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku. Predseda Národnej rady posúdil uvedený návrh a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh zákona spĺňa po formálnoprávnej stránke všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi. Po rozprave odporučím, aby za prvé, podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, po druhé, v súlade s rozhodnutím predsedu Národnej rady Slovenskej republiky č. 681 z 27. septembra 2013 a podľa § 71 zákona o rokovacom poriadku návrh zákona prerokovali nasledovné výbory: Výbor Národnej rady pre financie a rozpočet, ústavnoprávny výbor, Výbor Národnej rady pre verejnú správu a regionálny rozvoj, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu.
Žiga, Peter, podpredseda NR SR (2024-01-18):
Pán poslanec Gröhling.
Grendel, Gábor, podpredseda NR SR (2021-06-23):
Teraz dávam slovo spravodajcovi, ktorého určil navrhnutý gestorský výbor pre ľudské práva a národnostné menšiny, pánovi poslancovi Ondrejovi Dostálovi.
Bugár, Béla, podpredseda NR SR (2011-05-19):
Ďakujem. Dávam teraz slovo spravodajcovi, ktorého určil navrhnutý gestorský výbor, ústavnoprávny výbor, pánovi poslancovi Petrákovi. Nech sa páči.
P. Hrušovský, predseda NR SR: (2003-09-17):
(Hlasovanie.) 134 prítomných, 96 za, 13 proti, 25 sa zdržalo. Návrh sme schválili. Ďakujem, pán poslanec. Prosím teraz pána poslanca Vážneho, aby z poverenia výboru predniesol Národnej rade návrhy na hlasovanie k prerokúvanému vládnemu návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov , ktorý prerokúvame ako tlač 290. Pán poslanec, nech sa páči.
Petráš, Vladislav, poslanec NR SR (2012-12-05):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh prerokujeme v treťom čítaní ihneď.
P. Paška, predseda NR SR: (2008-09-10):
(Hlasovanie.) 130 prítomných, 125 za, 1 proti, 2 sa zdržali, 2 nehlasovali. Návrh sme schválili. Pán poslanec Korba uvedie hlasovanie v prvom čítaní o vládnom návrhu zákona o nakladaní s odpadom z ťažobného priemyslu a o zmene a doplnení niektorých zákonov , je to tlač 739.
Ďuriš Nicholsonová, Lucia, podpredsedníčka NR SR (2019-01-31):
Ďakujem pekne. Chcem sa opýtať pani poslankyne, máte doplňujúcu otázku? Áno. Pani poslankyňa Shahzad má doplňujúcu otázku, nech sa páči.
T. Cabaj, podpredseda NR SR: (2010-03-04):
Pán spravodajca, sa nechce vyjadriť. Prerušujem rokovanie o tomto bode programu. Panie poslankyne, páni poslanci, teraz malo nasledovať druhé čítanie o návrhu skupiny poslancov na vydanie zákona, ktorým sa zriaďuje Slovenský historický ústav v Ríme, ale pán poslanec Rydlo včera požiadal o presunutie tohto bodu na utorok. Takže budeme pokračovať druhým čítaním o návrhu poslancov Národnej rady Slovenskej republiky Jozefa Buriana, Tibora Lebockého a Mojmíra Mamojku na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupku v znení neskorších predpisov (vodný zákon) . Návrh zákona má tlač 1441 a spoločnú správu výborov máme ako tlač 1441a. Za skupinu poslancov tento návrh odôvodní pán poslanec Tibor Lebocký. Poprosím, pán poslanec, keby ste  návrh odôvodnili.
Hrnčiar, Andrej, podpredseda NR SR (2019-03-27):
Otváram rozpravu v rámci tretieho čítania. Hlási sa niekto do rozpravy?
Hort, Milan, podpredseda NR SR (2011-09-14):
Reagovať na faktické poznámky teraz bude pán minister Simon. Poprosím, zapnite ho na dve minúty, nech sa páči.
Šeliga, Juraj, podpredseda NR SR (2020-05-15):
Pani poslankyňa Kozelová.
Ďurica, Ondrej, poslanec NR SR (2023-05-03):
Ďakujem pekne za slovo. Ja by som rád zareagoval na to, čo tu odznelo od kolegu Mazureka. Najväčším problémom, ktorý ja vidím v takto širokom vykladaní si navrhovaného zákona, je to, že ani by som sa nebál toho, že občania budú mať problém s tým, koho pomenujú alebo koho skritizujú. Myslím si osobne, že ten zákon je napísaný presne preto tak, aby sa dal ľahko použiť proti verejným činiteľom, ktorí prirodzene vo svojej práci a vo svojej kritike budú kritizovať akoukoľvek formou. Hovorím zámerne akoukoľvek formou, pretože naozaj ten priestor na výklad toho zákona je príliš široký a dá sa to vyložiť presne tak, ako to s dovolením urobil pán poslanec Šeliga, ktorý povedal, vy, pán Mazurek, ste kritizoval prácu spomínaného lekára a vaši kamaráti prišli a vyhrážali sa mu pred domom. Ale to neboli kamaráti pána Mazureka. A nepochybujem o tom, že to boli jeho sympatizanti, ale boli to nahnevaní občania. To by sme si tu mohli hovoriť donekonečna, že kto to bol alebo kto to nebol. Jednoducho ten výklad a to pomenovanie, že niečo sa niekde stalo a to boli zákonite vaši kamaráti, ktorí tam prišli na základe vašich slov alebo vášho statusu na facebooku, to je, to je ten príliš široký záber, ktorý sa dá ľahko zneužiť. To je tá rovina, ktorá je na tom nebezpečná. Takže ja si myslím, že to, čo povedal pán kolega Mazurek, je absolútne v poriadku, je to, je to presne to riziko a tá hrozba tohto zákona. Nie aplikovaná voči občanom, ale presne voči verejným činiteľom a politikom, ktorí budú v budúcnosti kritizovať kohokoľvek akokoľvek.
Jurinová, Erika, podpredsedníčka NR SR (2014-10-28):
Nech sa páči, slovo má pán poslanec Jozef Viskupič.
M. Jureňa, minister pôdohospodárstva SR: (2006-12-14):
Súčasťou tohto písomného záznamu, ktorý obsahuje 5 bodov, je i odpoveď na vašu otázku, kde bol pracovnou skupinou podrobne spracovaný zoznam parciel, o ktoré ide v konkrétnych stupňoch a bolo dohodnuté, že drevo v 5. stupni ochrany nebude, momentálne nebude vykonávaná ťažba a v 4. a nižších stupňoch do konca januára bude vykonaná štúdia dvoch inštitúcií a síce Národného lesníckeho centra spolu so Štátnou ochranou prírody, čiže pán Novotný a pán Mizerák garantujú vypracovanie štúdie do konca januára s tým, že táto štúdia bude pre obidve strany, i ten zoznam, ktorý bol spracovaný, bude pre obidve strany záväzný pre ďalšie spracovanie kalamity. Chcem zdôrazniť – ešte teda len informáciu –, že celkovo ide najmä v Kôprovej a Tichej doline o cca 50 000 m3 dreva, z čoho v 5. stupni ochrany je cca polovica asi 25 000 m3 dreva. Takže sa na tom, myslím, že odborne pracuje, postupuje. Ďalej ešte čo je potrebné povedať, je realita, že zároveň vzniká druhá kalamita spojená s rozmnožením podkôrnikového hmyzu. A na túto otázku sme sa snažili tiež nájsť spoločnú odpoveď. Keď sme sa dohodli, že 20. marca zorganizujeme konferencie, medzinárodnú konferenciu o podkôrnikovom hmyze a tiež budeme rešpektovať výsledky tohto medzinárodného auditória týchto odborníkov, ktorí zaujmú stanovisko k tejto kalamite, ktorá tu tiež prebieha. Ďakujem.
Kollár, Boris, predseda NR SR (2023-06-15):
Nie, nie, to je v poriadku, pán, pán... robíme si srandu.
Figeľ, Ján, podpredseda NR SR (2014-12-10):
Ďakujem pekne. Na vystúpenie pána poslanca alebo spravodajcu v tejto chvíli sú štyri faktické poznámky. Končím možnosť ďalších faktických. Pani Helena Mezenská.
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 139, proti 52, zdržalo sa 87 poslancov. Neschválený návrh. Nech sa páči.
P. Hrušovský, predseda NR SR: (2003-06-27):
Pán poslanec Galbavý, do rokovacej sály je zakázané nosiť kávu a iné nápoje. (Smiech a reakcie z pléna.) (Hlasovanie.) Prítomných je 134 poslancov, za 60, proti 31, zdržalo sa 37, nehlasovalo 6. Prvý z troch pozmeňujúcich návrhov, prosím, zatvorte dvere na rokovacej sále.  Prvý z troch pozmeňujúcich návrhov pána poslanca Hanzela sme neschválili. Pán poslanec Liška.
Glváč, Martin, podpredseda NR SR (2018-05-10):
Takže konštatujem, že sme tento návrh schválili. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady s Protokolom, ktorým sa mení článok 50. Nie, toto bolo ono. Konštatujem, že Národná rada vyslovila súhlas s uvedenou zmluvou . A nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Protokolom, ktorým sa mení článok 56 Dohovoru o medzinárodnom civilnom letectve (tlač 924). Nech sa páči, pán poslanec Holúbek.
Bugár, Béla, podpredseda NR SR (2016-04-18):
Pán kolega, pán kolega, musíte reagovať na predrečníka.
Žiga, Peter, podpredseda NR SR (2024-04-24):
Prezentujme sa a hlasujme. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. (Hlasovanie.) 136 prítomných, 136 za. Konštatujem, že Národná rada vyslovila súhlas s uvedenou zmluvou . Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady s dohodou medzi Slovenskou republikou a Nórskym kráľovstvom o ukončení platnosti Dohody medzi Československou (správne Českou, pozn. red.) a Slovenskou Federatívnou Republikou a Kráľovstvom Nórska o vzájomnej podpore a o ochrane investícií vo vzájomných vzťahoch medzi Slovenskou republikou a Nórskym kráľovstvom, tlač 208 (správne 209, pozn. red.). Spoločným spravodajstvom je člen výboru pre financie a rozpočet poslanec Igor Válek. Prosím ho, aby hlasovanie uviedol. (Hlasovanie o návrhu na vyslovenie súhlasu Národnej Rady Slovenskej republiky s Dohodou medzi Slovenskou republikou a Nórskym kráľovstvom o ukončení platnosti Dohody medzi Českou a Slovenskou Federatívnou Republikou a Kráľovstvom Nórska o vzájomnej podpore a ochrane investícií vo vzájomných vzťahoch medzi Slovenskou republikou a Nórskym kráľovstvom , tlač 209.)
Paška, Pavol, predseda NR SR (2012-07-26):
Hlasujeme. (Hlasovanie.) 145 prítomných, 163 bolo za, 13 sa zdržalo. Návrh sme pridelili do výborov a určili lehoty na prerokovanie. Ešte predtým, dámy a páni, ako pristúpime k rokovaniu o návrhu na voľbu predsedu NKÚ a potom návrhu na voľbu členov Správnej rady Ústavu pamäti národa, vás chcem požiadať, aby sme vzhľadom na to, že sme odsúhlasili a postúpili do 2. čítania zákon 543, ktorý prerokovávame v skrátenom legislatívnom konaní, pokračovali zajtra o 9.00 hodine druhým a tretím čítaním o tomto vládnom návrhu zákona, ktorý prerokovávame v skrátenom legislatívnom konaní. Je súhlas? Nie. Budeme hlasovať. (Hlasovanie.) 143 prítomných, 85 za, 18 proti, 39 sa zdržalo, 1 nehlasoval. Schválili sme zmenu programu a budeme o 9.00 hodine zajtra pokračovať v rokovaní v druhom a treťom čítaní o návrhu zákona č. 543. Chcem ešte požiadať predsedov príslušných výborov, ktorým sme pridelili návrh zákona, aby využili čas do zajtrajšieho rána, možno aj prestávku počas spočítavania hlasov po tajnej voľbe na zvolanie výborov. Teraz budeme rokovať o návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu . Návrh má parlamentnú tlač 159. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. O tomto návrhu poslancov budeme hlasovať po skončení rozpravy. Poprosím teraz pána predsedu výboru pre financie a rozpočet, pána poslanca Duchoňa, aby informoval Národnú radu o výsledku prerokovania návrhu vo výbore.
P. Hrušovský, predseda NR SR: (2005-03-21):
Pán poslanec Madej.
M. Hort, podpredseda NR SR: (2009-04-21):
O slovo ešte v rámci rozpravy sa prihlásil pán navrhovateľ pán poslanec Farkas. Nech sa páči.
Grendel, Gábor, podpredseda NR SR (2023-03-30):
Pán poslanec Tomáš Taraba.
Grendel, Gábor, podpredseda NR SR (2021-06-16):
Poslanec Ľuboš Blaha.
Laššáková, Jana, podpredsedníčka NR SR (2014-01-30):
Pán poslanec Bugár, nech sa páči.
Pellegrini, Peter, predseda NR SR (2015-02-12):
Prerušujem rokovanie o tomto bode programu, po hlasovaní budeme pokračovať v rozprave, do ktorej je prihlásený písomne pán poslanec Blanár a pán poslanec Novotný. Vážené panie poslankyne, páni poslanci, predtým ako otvorím hlasovanie, mi dovoľte, aby som na balkóne v rokovacej sále privítal zástupcov Mestského Parlamentu Mladých z Turčianskych Teplíc. Vitajte u nás v parlamente, dobrý deň. (Potlesk.) Vážené panie poslankyne, vážení páni poslanci, budeme teda pokračovať v prerušenom rokovaní hlasovaním o bode 42 programu. Je to prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1354). Poprosím pána poslanca Zajaca, aby uviedol hlasovanie o tomto bode programu.
Hrnčiar, Andrej, podpredseda NR SR (2017-03-30):
Pán poslanec Galek.
P. Hrušovský, predseda NR SR: (2003-10-23):
Skôr ako vystúpi pani poslankyňa, dovoľte mi, aby som privítal deti zo Základnej školy z Očovej, ktoré sú na balkóne Národnej rady Slovenskej republiky. (Potlesk.) Nech sa páči, pani poslankyňa.
Ďuriš Nicholsonová, Lucia, podpredsedníčka NR SR (2017-10-12):
Ďakujem pekne, pán spravodajca. Otváram všeobecnú rozpravu, písomne sa do rozpravy neprihlásil nikto, otváram teraz možnosť prihlásiť sa ústne. Končím možnosť prihlásiť sa do rozpravy. Do rozpravy sa prihlásil pán poslanec Krajniak a pani poslankyňa Grausová. Pán poslanec Krajniak, nech sa páči, máte slovo.
Osuský, Peter, poslanec NR SR (2014-09-23):
Pani predsedajúca, no predosielam, že podporím pozmeňovací návrh kolegu Šebeja. Na rozdiel od neho nie som prekvapený škálou ponúknutých protinázorov, ako už to tu zaznelo, bližšia Ficova košeľa ako Lajčákov kabát. To znamená, tá obrana je celkom pochopiteľne obranou svojho predsedu strany proti nejakému ministrovi zahraničných vecí. A pokiaľ ide o tú tému geopolitiky. No len toľko, keď sa pokúsili rakúski za podpory nemeckých fašistov a za vraždy Engelberta Dollfussa uchvátiť nacistickú moc v Rakúsku, nevyšlo im to. Nebola to geopolitika, bola to agresia Hitlerovej ríše proti malému Rakúsku. O päť rokov neskôr sa im to podarilo. Opäť to nebola politika. Bola to anexia územia slobodného štátu. A tak aj tu nejde o žiadnu geopolitiku, ale presne o to, čo pomenoval kolega Šebej, teda o agresiu väčšieho voči slabšiemu. A je zvláštne, že dedičia, potomkovia tých, ktorí boli obeťou Mníchova, majú odrazu porozumenie pre toho mocného, pre toho agresora, pre toho, čo sa rozhodol zobrať si niečo od menšieho akýmkoľvek spôsobom. A jednu vec by som povedal na záver, keď sa pozerám na spoločenský diskurz na túto tému, tak poviem jedno. Keď sem prišli tanky z východu, tak normalizácia v roku ´68 trvala dva roky. Mám zlý pocit, že normalizácia, keby tie tanky prišli dnes, bude trvať dva týždne.
Dostál, Ondrej, poslanec NR SR (2017-03-24):
Ďakujem. Ja som sa chcel spýtať v podstate niečo podobné, ako kolega Martin Klus povedal vo svojom vystúpení, že aké sú tie skutočné dôvody, že je to naozaj lex Raši? Je, bolo tým dôvodom predloženia návrhu zákona to, že počítate s tým, že niektorí vaši primátori alebo starostovia budú kandidovať za županov a budú za županov aj zvolení? A teda aby na to obdobie, keď sa stanú županmi, tak na zvyšné obdobie nebol dovolený nový primátor alebo starosta, ale aby dokončil svoje alebo to funkčné obdobie zástupca, ktorého ten predchádzajúci primátor alebo starosta poveril, lebo kedysi boli zástupcovia primátorov a starostov na návrh primátora volení zastupiteľstvom. Dnes je to úplne v rukách samotných primátorov a starostov. Tak ročné obdobie sa mi zdá dosť dlhé na to, aby riadil mesto alebo obec niekto, koho legitimita nevyplýva priamo z volieb, ale teda má legitimitu poslanca, ale nemá legitimitu primátora a jeho legitimita viesť mesto v takom prípade bude vyplývať iba z toho, že ho poveril primátor, ktorý už navyše ani primátorom nie je. Tak sa chcem spýtať, že či to nie je tak trošku účelová, účelový návrh.
Paška, Pavol, predseda NR SR (2014-01-29):
Určeným spravodajcom je pán poslanec Peter Náhlik.
B. Bugár, podpredseda NR SR: (2001-10-05):
J. Volf, poslanec: V spoločnej správe, spoločná správa nie je, je len informácia, kde nie je odporúčanie.
Gaborčáková, Soňa, poslankyňa NR SR (2019-09-17):
Ďakujem za slovo. Pán kolega, ty si spomenul skrivodlivosti starodôchodcov. Áno, ja som to hovorila v svojej rozprave, že presne to zažívam aj ja, že časť starodôchodcov bolo napravených, ale dve tretiny nie a práve sú to ľudia, ktorí sa tiež na mňa obracajú s tým, že veď, veď my sme to počuli a ako to vlastne bolo s tou nápravou? A obávam sa, že to isté bude rezonovať aj u týchto ročníkov a ja si myslím, že aj u mužov a preto sa naozaj prihováram k dopracovaniu možno cez nejaké prechodné ustanovenie, kde by sme naozaj vedeli poriešiť to, aby bol, tá ústavná forma pol roka za každé dieťa odchod do dôchodku bola dodržaná. Cez tie, hovorím, ustanovenia prechodné. Ďakujem.
Figeľ, Ján, podpredseda NR SR (2015-12-02):
Ďakujem pekne. Pred vystúpením ďalšieho rečníka privítam na balkóne mladých študentov a pedagógov z Gymnázia na Hlinskej ulici v Žiline a z Gymnázia v Turzovke. (Potlesk.) Teraz nasleduje Martin Poliačik, a keďže tu nie je, tak jeho vystúpenie sa neuskutoční. Pýtam sa, či sa niekto hlási do rozpravy ústne. Prihlásení tam boli Ľubomír Galko, Igor Hraško a Martin Fronc. V tomto poradí. Nech sa páči, pán kolega Galko, nech sa páči, pán kolega.
Klus, Martin, doterajší podpredseda NR SR (2020-03-20):
Ďakujem. Registrujem, že pán Štefan Kuffa je prihlásený s faktickou poznámkou ako posledný. Takže ďalšia v poradí je pani poslankyňa Cigániková, nech sa páči.
Laššáková, Jana, podpredsedníčka NR SR (2012-11-29):
Pán poslanec Martvoň, nech sa páči.
Stančík, Andrej, poslanec NR SR (2022-06-21):
Ďakujem. Pán Baránik, súhlasím, vidíme, že táto téma bola brutálne politizovaná vždy, keď niekomu vyhovovala. Pán Susko, vy ste tu bol teda vtedy jediný poslanec zo SMER-u a ako sa hovorí, komu česť, tomu česť, aj vaše vystúpenie bolo distingvované, takže naozaj vy ste jeden z tých poslancov, ktorý sa snaží vystupovať k veci, takže ako som povedal, komu česť, tomu česť. No ja tu nevidím pána Fica, ktorý tu dva roky hovorí o tom, ako sú všetci mučení, ako tá väzba je extrémne proti ľudskosti, a 12 rokov počas jeho vlády mu to nevadilo. Nadviažem na pána Kočiša. Áno, ja hovorím, že 12 rokov to nikomu nevadilo a začalo to vadiť v momente, kedy sa do tej väzby už nedostávali normálni, obyčajní ľudia, ale vysokopostavení nominanti a „naši ľudia“. A to je pre mňa extrémne pokrytectvo, pán Kočiš. A vy hovoríte ako kebyže, to je ten naratív, že my tu posielame ľudí do väzby. Ja naozaj mám niekedy pocit, že tu je nejaká kabala Matoviča, Hegera, Kolíkovej, Čaputovej, Hamrana, ešte Sorosa a ešte neviem koho a oni si tu rozhodujú za nejakými zavretými dverami, koho pošlú do väzby alebo koho nepošlú. Ale my tu máme políciu, prokuratúru a súdy. Sú to policajti, prokurátori a sudcovia, ktorí tam už roky sedia. My sme teraz nevymenili komplet celé OČTK, to sú profesionáli, ktorí predtým stíhali mafiu, dnes stíhajú korupciu a politikov. Takže rešpektujme, prosím, rozhodnutia súdov. Dnes vidíme, že Najvyšší súd potvrdil väzenie pána Kováčika, a to je Najvyšší súd. A súdiť by mali súdy a nie politici. A to my tu hovoríme dva roky a to presne a proti tomuto vystupuje opozícia, pretože za ich vlády by bolo nemožné, aby „náš“ človek skončil vo väzení.
Hlina, Alojz, poslanec NR SR (2015-02-11):
Vážená pani predsedajúca, vážené kolegyne, kolegovia, dovoľte, aby som tento návrh, ako aj návrh o štátnom občianstve stiahol z rokovania Národnej rady.
Hraško, Igor, poslanec NR SR (2013-05-16):
Ďakujem pekne, pani predsedajúca. Pán kolega tam spomínal, Uhliarik, termíny, že sa posúvajú. No mňa by tiež zaujímalo teda presne, že kedy to bude fungovať? Kedy to začne fungovať a ako to bude fungovať? K tomu sa už vyjadroval aj jeho predrečník Lojzo Hlina. Pretože skutočne ako to bude fungovať, na tom záleží, či ten systém skutočne bude dobrý alebo nebude dobrý a čo tým pacientom dokáže priniesť. A či sa v tom nebude môcť vŕtať niekto nepovolaný, ktorý by tie údaje práve mohol zneužiť? Takže to sú, to sú tie otázky, že treba povedať jasne, takto, takto, takto to bude fungovať a toto a toto a toto to prinesie tomu pacientovi. Takže to by mal tiež zaujímalo a ja sa potom k tomu ešte vyjadrím v rozprave. Ďakujem.
Krajčír, Ľuboš, poslanec NR SR (2020-11-04):
Ďakujem pekne za slovo. Vážený pán predsedajúci, vážení poslanci, poslankyne, v rozprave bol podaný pozmeňujúci návrh k návrhu na pridelenie návrhu zákona výboru, výborom, tak aby návrh zákona prerokoval aj výbor pre verejnú správu a regionálny rozvoj. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Galko, Ľubomír, poslanec NR SR (2013-10-24):
Ďakujem pekne. No, pán kolega Hlina, ja by som vás chcel podporiť v tom vystúpení. Mňa sa častokrát ľudia pýtajú, či cez sociálne siete, alebo aj osobne, že či to má vôbec zmysel, takýmto spôsobom odvolávať tu nejakého ministra, keď smeráci majú tých 83 hlasov. A práve aj to vaše vystúpenie ukázalo, že toto politické gesto má zmysel. Má to zmysel kvôli tomu, aby jednoducho sme pomenovali tie kauzy, ktoré sa na nás zo strany SMER-u valia každý deň. Ja by som možno na počudovanie, ale chcel by som sa zastať trošku, aspoň zľahka, pána kolegu Baláža. Ja vás toľko teda nejak nepoznám, lebo on moc veľa nevystupuje, ale on má síce iný názor, ale ja som nezbadal na ňom, že by nejakým spôsobom on na niekoho útočil alebo nejakým spôsobom niečo, niečo manipuloval. Aj na tom výbore, kde som bol, na tom zdravotníckom, sa mi zdalo, že pomerne dosť kultivovane sa snažil vyjadriť to, čo si myslí. Mne je ho skorej ľúto, že tam musí sedieť, lebo aj táto kauza ukázala, že, viete, vtedy zistíme, že či tie dôvody sú oprávnené, keď vidíme, aká je reakcia smerákov. A keď je taká ako dnes, že oni mlžia a odvádzajú pozornosť, tak vtedy sa utvrdíme v tom, že to bolo správne rozhodnutie. To je dnes typický príklad jeho kolegu Rašiho, ktorý sa zachoval veľmi podlo. Pretože on tu zmanipuloval nejakú informáciu a potom normálne ako potkan zdrhol z tej ohrádky, ja som sa teda za ním mierne vybral, on ušiel odtiaľ preč a odvtedy sa už tu nezjavil. A teraz vlastne nechal tam kolegu pána Baláža, aby sa škvaril vo vlastnej šťave. A to je pre mňa dôkaz toho, že toto je jednoznačne schôdza, ktorá má svoje opodstatnenie, že smeráci proste nemajú žiadne dôvody, žiadne racionálne argumenty, aby nejakým spôsobom vysvetlili to fatálne zlyhanie pani ministerky Zvolenskej a jej úradníkov. Ďakujem pekne.
Hort, Milan, podpredseda NR SR (2010-10-22):
Ďalej, pani poslankyňa Jana Žitňanská, nech sa páči.
T. Cabaj, podpredseda NR SR: (2010-03-02):
Panie poslankyne, poslanci, budeme pokračovať v rokovaní o návrhu vlády na skrátené legislatívne konanie o vládnom návrhu zákona, ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov . Návrh vlády je pod tlačou 1508. Prosím pani ministerku práce, sociálnych vecí a rodiny Slovenskej republiky Vieru Tomanovú, aby návrh vlády odôvodnila. Nech sa páči, pani ministerka, máte slovo.
B. Bugár, podpredseda NR SR: (2004-03-04):
(Hlasovanie.) Prítomných 142, za 108, proti 2, hlasovania sa zdržalo 16, nehlasovalo 16. Konštatujem, že Národná rada pridelila návrh zákona výborom, určila gestorský výbor, ako aj lehoty na jeho prerokovanie v druhom čítaní. Budeme pokračovať v hlasovaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb.  v znení neskorších predpisov (tlač 515). Pán poslanec Ondrejka, nech sa páči, máte slovo. V. Ondrejka, poslanec: Pán predsedajúci, v rozprave, v ktorej vystúpili štyria poslanci, neodzneli pozmeňujúce návrhy. Navrhujem, aby sme hlasovali o pozmeňujúcich návrhoch z informácie, ktorú ste obdržali, osobitne o každom návrhu. Pán predsedajúci, dajte hlasovať o pozmeňujúcom návrhu 1.
Goga, Pavol, poslanec NR SR (2013-02-08):
Prajem dobrý deň všetkým. Vážená pani podpredsedníčka, kolegyne, kolegovia, dovoľte mi, aby som podal zápisnicu o výsledku tajného hlasovania o návrhu na voľbu člena Rady Rozhlasu a televízie Slovenska za oblasť televízneho vysielania, ktoré sa konalo 7. februára 2013. Na tajné hlasovanie o návrhu na voľbu člena Rady Rozhlasu a televízie Slovenska za oblasť televízneho vysielania bolo vydaných a poslanci si osobne prevzali 139 hlasovacích lístkov, teda na voľbe bolo prítomných 139 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady Rozhlasu a televízie Slovenska za oblasť televízneho vysielania všetci poslanci odovzdali hlasovacie lístky. Zo 139 odovzdaných hlasovacích lístkov boli 3 neplatné a 136 platných. Podľa platných hlasovacích lístkov overovatelia zistili, že pri Milanovi Antolovi hlasovalo za návrh 42, proti návrhu 61, zdržalo sa hlasovania 33, Vladimírovi Bednárovi nehlasoval za návrh nikto, hlasovalo proti návrhu 89, zdržalo sa hlasovania 47, Bohumírovi Bobockom nehlasoval za návrh nikto, hlasovalo proti návrhu 89, zdržalo sa hlasovania 47, Jánovi Dianiškovi nehlasoval za návrh nikto, hlasovalo proti návrhu 89, zdržalo sa hlasovania 47, Vladimírovi Dobrovičovi hlasoval za návrh 1, proti návrhu 87, zdržalo sa hlasovania 48, Štefanovi Fejkovi hlasoval za návrh 1, proti návrhu 88, hlasovania sa zdržalo 47, Jánovi Fülem hlasoval za návrh 1, proti návrhu 87, zdržalo sa hlasovania 48, Mariánovi Gáborovi nehlasoval za návrh nikto, hlasovalo proti návrhu 89, zdržalo sa hlasovania 47, Jozefovi Chudíkovi hlasovalo za návrh 76, proti návrhu 33, zdržalo sa hlasovania 27, Pavlovi Jaczovi hlasoval za návrh 1, proti návrhu 90, zdržalo sa hlasovania 45, Jánovi Kubáňovi nehlasoval za návrh nikto, hlasovalo proti návrhu 88, zdržalo sa hlasovania 48, Eve Siskovej nehlasoval za návrh nikto, hlasovalo proti návrhu 89, zdržalo sa hlasovania 47. Na voľbu člena Rady Rozhlasu a televízie Slovenska za oblasť televízneho vysielania je potrebný súhlas nadpolovičnej väčšiny hlasov prítomných poslancov. Overovatelia konštatujú, že v tajnom hlasovaní bol za člena Rady Rozhlasu a televízie Slovenska za oblasť televízneho vysielania zvolený Jozef Chudík. Overovatelia ma zároveň poverili oznámiť výsledok hlasovania v Národnej rade Slovenskej republiky. Ďakujem, skončil som.
P. Paška, predseda NR SR: (2010-02-03):
návrhu poslanca Národnej rady Slovenskej republiky Vladimíra Palka na vydanie zákona, ktorým sa mení a dopĺňa zákona č. 300/2005 Z. z. Trestný zákon v znení neskorších predpisov . Je to tlač č. 1360. Rozhodnutie o pridelení na prerokovanie vo výboroch má č. 1390. Pán poslanec, nech sa páči, máte slovo.
Čaučík, Marián, poslanec NR SR (2024-02-06):
Ďakujem pekne za slovo. Pani kolegyňa Plaváková, vrátili ste sa vo svojom príspevku v rozprave k procesu skráteného legislatívneho konania a pýtali ste sa, či sa takto má tvoriť Trestný zákon a či takto sa majú tvoriť právne normy. Pýtali ste sa tiež na dosah, aký dosah budú mať tieto novely a koľkých prípadov sa to bude týkať, lebo takéto dáta a čísla ja by som očakával v dôvodovej správe, že budeme vedieť, koľkých sa to týka, a musíme tieto dáta získavať z iných zdrojov. Vy ste spomínali dáta počtu otvorených trestných činov majetkových, drogových, environmentálnych, rôznych, vypočítali ste ich, ja som to sčítal a napočítal som cca 15-tisíc trestných činov. A presne tak ako vy si dávam otázku, ako je toto možné zvládnuť pre všetky orgány, ktoré sa týmto zaoberajú. V každom spise bude treba skontrolovať výšky škody, prekvalifikovať trestné činy, tisíce zo dňa na deň bez legisvakančnej doby, ako ste to správne povedali. Čo sa dá čakať? S veľkou pravdepodobnosťou veľký zmätok. Že jednoducho pri svojej práci, každodennej práci toto nebude možné zvládať. Takto, som presvedčený, že by sme nemali prijať žiaden zákon, nieto takýto významný. A vrátim sa aj ku ľudskoprávnemu výboru, ktorý ste tiež spomenuli, pre mňa bolo veľkým šokom to, čo povedal pán štátny tajomník Gašpar, keď nám povedal, že áno, aj oni plánujú veľkú rekodifikáciu trestných kódexov, teda Trestného zákona a Trestného poriadku, že je na pláne. Tak načo robíte teraz tento zákon, ak je to aj tak na pláne? Ďakujem.
Blaha, Ľuboš, poslanec NR SR (2013-10-24):
Pán kolega Sulík, mne naozaj úprimne vadí, že vy tu parazitujete na ľudskej tragédii takýmto nehoráznym spôsobom. A o tom, že parazitujete a že to nie je úprimné, toho dôkazom je práve ten e-mail, o ktorom ste hovorili. Vy ste obhajovali pána Galka tým, no že stane sa človeku, že pošle svojmu politickému oponentovi e-mail so svojou stratégiou. No, ako stane sa to v podstate asi len strane SaS. Čím to asi je? Ale, okej, stalo. Ale, preboha, ten obsah toho mailu je škandalózny! Galko píše, že v kauze, v ktorej vy tu teraz hulákate po ministerke a robíte tu také emócie a tak bičujete atmosféru, v tejto kauze bolo možné počkať týždeň, dva, kým prefrčí kauza SPP. To bola taktika. Ako využívať politickú taktiku pri veciach, ktoré sú pre vás tak silne emocionálne, že tu robíte divadlo, tak to je naozaj nehorázne pokrytectvo, pán kolega Sulík. A, viete, príde mi nevhodné ešte aj to, akým spôsobom sa navážate do pani ministerky. Ja som včera tu použil na vašu kolegyňu Nicholsonovú taký fórik s feminizmom a postavil sa pán kolega Poliačik a nadával mi tu, že aký som strašne netaktný. A vy tu hulákate na pani ministerku, zvyšujete tu hlas, hovoríte o nejakých utajených manželoch – ako vy sa cítite, že ste v poriadku? Toto je okej?! Vy ste konzistentný klub SaS alebo sa už naozaj každý správate podľa svojho, ako chcete? Čiže ten mail nijakým spôsobom nie je nevinný, nie je neškodný, on dokazuje, že ste pretaktizovali, že ste morálne zlyhali. A, pán kolega Galko, môžte sa mi, koľko chcete, vyhrážať fyzickým násilím, ja keď vidím morálne zlyhanie, tak ho pomenujem. Ďakujem.
Kamenický, Ladislav, minister financií SR (2024-02-13):
Ďakujem pekne, pán predseda, predsedajúci. Takže predkladám, panie poslankyne, páni poslanci. Cieľom návrhu zákona č. 98/2004 o spotrebnej dani z minerálneho oleja v znení neskorších predpisov je najmä zosúladenie ustanovení zákona o spotrebnej dani z minerálneho oleja s Ústavou Slovenskej republiky, ktoré upravujú kvantitatívne podmienky pre osoby žiadajúce o vydanie povolenia na distribúciu pohonných látok, a to na základe nálezu Ústavného súdu Slovenskej republiky z 10. novembra 2021. Ďalším z cieľov tohto zákona je reflexia na požiadavky, ktoré uplynuli, vyplynuli z aplikačnej praxe naprieč daňovou legislatívou spotrebných daní v súvislosti s už implementovanou elektronizáciou prepravy zdaneného, zdanených predmetov spotrebných daní uvedených do daňového voľného obehu na podnikateľské účely v rámci členských štátov EÚ, ako aj na území Slovenskej republiky. Ďalším cieľom je zníženie administratívnej záťaže daňových subjektov obchodujúcich s predmetmi spotrebnej dane napríklad pri poskytovaní údajov, ktoré si colné úrady vedia zistiť z verejne dostupných zdrojov. Vážené panie poslankyne, páni poslanci, dovoľte mi požiadať o podporu a prijatie a schválenie tohto návrhu vládneho zákona. Ďakujem pekne.
Laššáková, Jana, podpredsedníčka NR SR (2013-09-10):
Na vystúpenie pána poslanca nie sú faktické poznámky. Keď máme dve minúty do, máte, nakoľko máte prejav? Máte dlhšie. Vyhlasujem prestávku do 17.01. (Prestávka.) (Po prestávke.)
Sulík, Richard, podpredseda vlády a minister hospodárstva SR (2022-05-19):
Tak budem v krátkosti reagovať, pán Takáč. Túto odpoveď celú ja vám potom dám. Môžete si ju odložiť a koncom roka to skontrolovať. Poviem vám takto, medzi nami, ja som mal záujem po mojom nástupe, že ministerstvo hospodárstva sa bude venovať problematike týchto fondov, preto, lebo ide o, ide o reštrukturalizáciu priemyslu v prvom rade. Jasné, pre tritisíc baníkov treba nájsť, už ich toľko nie je, ono to klesá, ale stále je to veľké množstvo ľudí, treba nájsť opäť prácu v nejakých priemyselných podnikoch. Jak som nastúpil ako minister, našiel som tam už niekoľko aj celkom zaujímavých projektov. Pani Remišová trvala na tom, že to bude riešiť jej ministerstvo, tak som spravil aspoň to, že som poveril Ivana Šramka, aby zastupoval ministerstvo hospodárstva na tých stretnutiach. Preto ja vám detailnejšie k tomuto neviem povedať. Neviem ani potvrdiť, ani vyvrátiť, ani by som to nechcel robiť, to, čo ste povedali vy. Ale jednu vec vám ešte poviem, že hlavná úloha Ivana Šramka je, lebo aj na to treba myslieť okrem pracovných miest, zabezpečenie vykurovania mesta Prievidza. To je tiež projekt, ktorý bude podporený zrejme z týchto prostriedkov čiastočne. A tam to s odretými ušami budeme stíhať. Na to naozaj dávam pozor, lebo byť tri mesiace bez roboty, to sa dá, alebo aj šesť mesiacov, to sa dá prežiť, máte podporu v nezamestnanosti a tak ďalej. Ale byť jednu sezónu bez vykurovania, to je absolútne nemysliteľné. Čiže snažím sa ustriehnuť to a tam s odretými ušami to budeme stíhať. Napríklad ministerstvo hospodárstva už prednedávnom vystavilo užívacie, teda súhlas s tou novou teplárňou napríklad. Môžeme, ak ste okej, tak k tretej otázke, pán predsedajúci.
Taraba, Tomáš, poslanec NR SR (2022-09-28):
Vážený pán Sulík, myslím si, že úplne každý aj tu, aj na Slovensku rozumie, že máte dvesto objektívnych, subjektívnych možno viac dôvodov na to, aby ste v tej vláde neboli. My to úplne rozumieme, vy ste sa rozkmotrili, ste sa rozhádali, ale keď niekto, nejaký Slovák toto pozerá a má na to chuť, tak musí mať trošku taký pocit, či nepozerá reláciu Pošta pre teba. Proste vy tu vyplakávate, vy dávate si tu také tie svoje citové vyznania, jak ste sa mali na začiatku radi, už sa nemáte radi, kto koho sklamal, nesklamal a tak ďalej. Ale robme tu politiku. A ja si veľmi vážim, že ste povedali, že vy ste konzistentný a naozaj to chcem oceniť, že vy stále konzistentne rozprávate, že ak vám pomôžeme dať dole Igora Matoviča, vy ten pokus o návrat do vlády urobíte. To je konzistentný postoj. No a aj ja v opozícii som tiež zostal asi jediný konzistentný. Od leta rozprávam, že vzhľadom na to, že sme konzervatívni zas my politici, však aj v opozícii sme aj liberáli, aj konzervatívni, tak ako konzervatívny politik ja vám neviem dať bianko zmenku, že tu máš a choď. Ani vy by ste mi nedali bianko zmenku, keby som sa rozhádal vo vláde s nejakým Igorom Matovičom, a poviem vám, poďte mi pomôcť napr. Štefana Kuffu urobiť ministrom školstva naspäť, pán Sulík. Poďte mi pomôcť odvolať, lebo toto je, ja si s ním neviem rady. A preto každý, kto toto pozerá, vie, že má plné zuby tejto vlády. Tam neni len Matovič zlý minister. Ste v opozícii, tak vám poviem, my v opozícii považujeme za zlého ministra aj Mikulca, toho ste podržali, máme za zlého ministra Lengvarského, tam je strašne veľa zlých ministrov. A my v opozícii teda považujeme celú vládu za zlú. A naša úloha neni vám, robiť vám personálnu politiku a vám pomáhať rekonštruovať vlády a vám pomôcť sa vrátiť nejakou bianko zmenkou, či sa dohodnete, alebo nie, preto konzistentne hovorím, dajte na stôl hlasy na predčasné voľby a ostatok je vybave... (Prerušenie vystúpenia časomerom.)
Zelník, Štefan, poslanec NR SR (2018-03-23):
Ďakujem pekne. Zvolávam výbor pre zdravotníctvo na 10.30 do rokovacej miestnosti výboru pre zdravotníctvo. Ďakujem.
M. Číž, podpredseda NR SR: (2009-06-17):
Otváram rozpravu. Do rozpravy sa písomne neprihlásil nikto. Pýtam sa preto, kto sa hlási do rozpravy ústne. Neregistrujem žiadneho pána poslanca, preto uzatváram možnosť prihlásiť sa do rozpravy ústne. A vyhlasujem všeobecnú rozpravu za skončenú. Ďakujem navrhovateľovi aj spravodajcovi. Vážené kolegyne, kolegovia, je 17.00 hodín, čas určený na hlasovanie o prerokovaných bodoch programu. Vyhlasujem krátku dvojminútovú prestávku a pristúpime k hlasovaniu. (Prestávka.) (Po prestávke.)
Viskupič, Marián, poslanec NR SR (2022-11-30):
Ďakujem pekne za slovo, pán predsedajúci. Tak Igor Matovič k rozpočtu nepovedal nič. Pán Gyimesi k rozpočtu nepovedal nič, okrem teda toho, že lebo SaS a lebo pani prezidentka. A okrem toho teda stihol povedať pár, pár nepravdivých faktov. Každopádne strana SaS je jasne opozičná strana a rozpočet nepodporí v prvom rade preto, lebo je zlý. A poďme sa pozrieť teda k tým zamestnancom, ktorí teda boli spomenutí. To teda bolo spomenuté k rozpočtu. Tak ja čítam z toho rozpočtu, ako sa vyvíjala zamestnanosť. To sú fakty. Takže v roku 2021 to bolo plus 110 zamestnancov, v roku 2022, teda v tomto roku, sa predpokladá, že by ich malo byť o 619 menej. Uvidíme, aká bude realita. Pre rok 2023 ten rozpočet hovorí, tam je to napísané, o 10 377 zamestnancoch plus. A potom sa zasa mení trend, už je asi po voľbách, takže v roku 2024 rozpočet hovorí o mínus 196 zamestnancoch a v roku 2025 o mínus 19. Takže jednoducho je tam číslo 10 399. Áno, kľudne odpočítajme tých 3-tisíc, ktorí sú iba zmena, iba zmena štatistiky. Stále tam zostáva vyše 7-tisíc zamestnancov rozdelených na štátnu, ústrednú, ústrednú štátnu správu, a teda aj verejnú. Jednoducho stále sú tam tisícky zamestnancov, o ktoré sa rozšíri zase raz verejná správa. Tak ak máme polykrízu, ak máme obrovské problémy, tak minimálne, a to spraví aj každá súkromná firma, že jednoducho minimálne neprijíma nových zamestnancov. Už, keď už teda ich neprepúšťa. Napríklad bolo inak zrušené aj prepustenie tých 10 %, čo malo byť šetrenie. Aj to tento rozpočet ruší. To je, že... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-04-05):
Dobre. Teraz končím všeobecnú rozpravu. Pani navrhovateľka sa chce vyjadriť. Nech sa páči.
Luciak, Michal, poslanec NR SR (2022-09-21):
Vážený pán predseda, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní a odporučím zároveň návrh zákona prideliť výboru, vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predseda, otvorte, prosím, všeobecnú rozpravu.
Ďuriš Nicholsonová, Lucia, podpredsedníčka NR SR (2018-05-29):
S reakciou na faktické, pán poslanec Kotleba.
Danko, Andrej, predseda NR SR (2019-03-27):
Ďakujem. Pán poslanec Heger.
P. Hrušovský, predseda NR SR: (2005-05-24):
(Hlasovanie.) 135 prítomných, 135 za návrh. Národná rada Slovenskej  republiky vládny návrh zákona schválila . Teraz poprosím pani poslankyňu Antošovú, aby z poverenia výboru pre financie, rozpočet a menu predložila Národnej rade návrh uznesenia k návrhu na vyslovenie súhlasu Národnej rady Slovenskej republiky s dohodami vo forme výmenných listov medzi Slovenskou republikou a závislým územiami na členských štátoch Európskej únie o uplatňovaní smernice Rady č. 2003/48/ES o zdaňovaní príjmu z úspor v podobe výplaty úrokov , ktorý prerokúvame ako tlač 1076. Chcem upozorniť Národnú radu, že na schválenie uznesenia je potrebný súhlas nadpolovičnej väčšiny všetkých poslancov Národnej rady. Pani poslankyňa Antošová.
Hrnčiar, Andrej, podpredseda NR SR (2016-10-11):
Ďakujem. S reakciami na faktické poznámky pán poslanec Mihál.
Laurenčík, Milan, podpredseda NR SR (2022-06-23):
Na faktické poznámky bude teraz reagovať pán poslanec Radovan Kazda, nech sa páči.
Senko, Ján, poslanec NR SR (2011-05-24):
Pán poslanec, naozaj je pravdou, že tento zákon vznikol v období prvej Dzurindovej vlády, v období, kedy bola pri moci SMK. Dá sa povedať, že možno aj mnohí vaši členovia strany Most – Híd boli jej členmi. Jej predsedom bol pán Bugár, ktorý je teraz predsedom strany Most. Za jeho pôsobenia vznikol tento zákon. My sme ho v predchádzajúcom období novelizovali. Ja nechápem, prečo vzniká táto potreba práve u vás, práve v prostredí Mostu pod kuratelou pána Bugára, keď sa vo vzťahu k tomuto zákonu nič nemenilo. To je pokrytecké. A viete, táto novela zákona, ktorá zasahuje do trinástich ďalších zákonov, jednoducho či si to priznať chcete alebo nie, svojím spôsobom vytvára predpoklady na diskrimináciu väčšinového obyvateľstva na príslušnom území. To je pravda, o ktorej treba hovoriť. Ďalej, čo sa týka niektorých vecí, prečo to je. Je to ozaj téma, ktorá vám slúži na to, aby ste sa zviditeľňovali v politickom priestore aj vo vzťahu k SMK. Čo ma ale mrzí, je postoj slovenských koaličných politikov, ktorí sa správajú spôsobom: Zober si moje srdce, zober si moju dušu, ale nezabudni mi naplniť moje vrecká. A to je zrejme to, čo vás drží, to je zrejme to lepidlo a to je zrejme to, o čom vie pán Bugár, že si môže dovoliť.
Puci, Róbert, poslanec NR SR (2021-11-26):
Ďakujem pekne. Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.